Source: https://www.zakonypreludi.sk/zz/2002-585
Timestamp: 2020-07-09 11:11:28+00:00
Document Index: 16385249

Matched Legal Cases: ['§ 43', '§ 2', '§ 11', '§ 11', '§ 12', '§ 1', '§ 2', '§ 3', '§ 4', '§ 9', '§ 11', '§ 11']

585/2002 Z. z. Vyhláška Protimonopolného úradu Slovenskej republiky, ktorou sa mení a dopĺňa vyhláška Protimonopoln... | Aktuálne znenie
585/2002 Z. z.
Vyhláška č. 585/2002 Z. z.Vyhláška Protimonopolného úradu Slovenskej republiky, ktorou sa mení a dopĺňa vyhláška Protimonopolného úradu Slovenskej republiky č. 168/2001 Z. z., ktorou sa ustanovujú podrobnosti o náležitostiach oznámenia koncentrácie
Čiastka 226/2002
Platnosť od 10.10.2002 do30.04.2004
Účinnosť od 17.10.2002 do30.04.2004
Zrušený 268/2004 Z. z.
Aktuálne znenie 17.10.2002 - 30.04.2004
zo 4. júla 2002,
ktorou sa mení a dopĺňa vyhláška Protimonopolného úradu Slovenskej republiky č. 168/2001 Z. z., ktorou sa ustanovujú podrobnosti o náležitostiach oznámenia koncentrácie
Protimonopolný úrad Slovenskej republiky podľa § 43 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. ustanovuje:
Vyhláška Protimonopolného úradu Slovenskej republiky č. 168/2001 Z. z., ktorou sa ustanovujú podrobnosti o náležitostiach oznámenia koncentrácie, sa mení a dopĺňa takto:
1. V § 2 sa slovo „popis" vo všetkých tvaroch nahrádza slovom „opis" v príslušnom tvare.
2. Za § 11 sa vkladajú § 11a a 11b, ktoré vrátane nadpisov znejú:
Opis obmedzení súťaže nevyhnutných na uskutočnenie koncentrácie
Opis obmedzení súťaže nevyhnutných na uskutočnenie koncentrácie obsahuje
a) opis všetkých obmedzení súťaže nevyhnutných na uskutočnenie koncentrácie bez ohľadu na to, či sa stali účinnými ku dňu vzniku koncentrácie,
b) dôvod, pre ktorý účastníci koncentrácie považujú obmedzenia podľa písmena a) za nevyhnutné na uskutočnenie koncentrácie, a dôvod, pre ktorý nimi sledovaný cieľ nemožno zabezpečiť inak, a
c) informáciu o čase trvania obmedzení súťaže podľa písmena a) a o vymedzení geografickej oblasti, na ktorú majú tieto obmedzenia súťaže dosah.
Oznámenie koncentrácie posudzovanej v zjednodušenom konaní
Oznámenie podľa § 12b písm. a) zákona obsahuje údaje a podklady uvedené v § 1, § 2, § 3 ods. 1 písm. a) a b), § 4 ods. 1 písm. a) až d), § 9, § 11 písm. a) a b) a § 11a.".
Táto vyhláška nadobúda účinnosť 17. októbra 2002.
Danica Paroulková v. r.